APROBACIÓN INICIAL AO PLAN ESPECIAL DE INFRAESTRUTURAS E DOTACIÓNS NA RÚA DE ANTÓN FRAGUAS, NA UNIDADE DE ACTUACIÓN Nº35 DO PXOU, NOTIFICACIÓN A MANUEL ABOY BLANCO E OUTROS.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 04/05/2015)

A Xunta de goberno local do Concello de Pontevedra, en data 02/02/2015, acordou prestar aprobación inicial ao Plan especial de infraestruturas e dotación na rúa de Antón Fraguas, da unidade de actuación nº 35 do PXOU, instrumento urbanístico formulado por este Concello e redactado pola arquitecta municipal adscrita á oficina técnica de arquitectura e planeamento en data 02/12/2014, para a execución da sentenza ditada o 23/06/2011, no procedemento ordinario 4601/2007, pola sección segunda da sala do contencioso administrativo do Tribunal Superior de Xustiza de Galicia, confirmada pola sentenza do Tribunal Supremo de 09/05/2014, ditada no recurso de casación núm.5634/2011. Ao non poder realizarse a notificación persoal da devandita resolución aos interesados que se citan a continuación, mediante este anuncio, e ao abeiro do disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común (LRXPAC), notifícaselle aos intereados a devandita resolución. Tendo en conta que, en atención ao previsto no artigo 61 da LRXPAC, o acto non se publica na súa integridade, comunícasel le aos interesados que a continuacion se relacionan que o texto íntegro da resolución que se notifica está ao seu dispor nas dependencias do Servizo de Urbanismo, Medio Ambiente e Patrimonio Histórico do Concello de Pontevedra, sitas na rúa Churruchaos nº 2, para a súa consulta no prazo de dez días hábiles que se contarán desde o día seguinte ao da publicación deste anuncio. Transcorrido o devandito prazo, a notificación entenderase producida. INTERESADOS Contra o precedente acordo, que pon fin á vía administrativa, poderá interpoñerse o RECURSO POTESTATIVO DE REPOSICIÓN ante a Xunta de Goberno Local e no prazo dun mes a contar dende o día seguinte ó da súa notificación, ó abeiro do establecido no artigo 116-1 da Lei 30/1992 do Réxime Xurídico das Administracións Públicas e do Procedemento Administrativo Común, segundo a redacción dada pola Lei 4/1999 pola que se modifica a primeira, ou ben directamente o recurso contencioso-administrativo ante o Xulgado do Contencioso-Administrativo de Pontevedra no prazo de dous meses contados dende o día seguinte ó da súa notificación, consonte ó disposto nos artigos 8-1 e 46-1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o artigo 117-2 da devandita Lei 30/1992, modificada pola Lei 4/1999, entendéndose desestimado o recurso de reposición polo transcurso de dito prazo sen resolución expresa notificada, de conformidade co establecido no artigo 43-2 da Lei 30/92, modificada pola Lei 4/1999, podendo entón os interesados interpoñer recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado o recurso de reposición interposto, consonte ó establecido no artigo 46-1) e 4) da Lei 29/1998, Reguladora da Xurisdición Contencioso-Administrativa. Non obstante, tamén poderase interpoñer calquera outro recurso que os interesados estimen procedentes conforme a Dereito. Pontevedra, a 22 de abril de 2015.—O Tenente de Alcalde Delegado da Área de Urbanismo, Antonio Louro Goyanes.